
TECHNINĖ SPECIFIKACIJA PATALYNĖS KOMPLEKTUI 

BVPŽ kodas –  39512000-4

I SKYRIUS
BENDROSIOS NUOSTATOS
1. Perkančioji organizacija ketina įsigyti patalynės komplektus (toliau – komplektas), skirtus patalo paklojimui bei užtikrinančias komfortą ir geras higienos sąlygas eksploatacijos metu.
2. Komplektai turi būti nauji, simetriški, tvarkingai užbaigtais kraštais. 
3. Patalynės komplektų gamybai naudojamas audinys turi atitikti minimalius aplinkos apsaugos kriterijus, nurodytus  Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 2 priedo IX skyriuje „Tekstilės gaminiai“.
4. Komplektų kokybės garantijos terminas – ne mažiau kaip 12 mėnesių aktyvios eksploatacijos sąlygomis; terminas skaičiuojamas nuo prekių išdavimo iš Pirkėjo sandėlio dienos ir 24 mėnesiai nuo prekių priėmimo į sandėlį dokumentų pasirašymo dienos.

II SKYRIUS
TECHNINIAI REIKALAVIMAI
5. Komplektas susideda iš trijų atskirų gaminių: paklodės, pagalvės užvalkalo ir antklodės užvalkalo.
6. Komplektas siuvamas iš šviesiai žalios spalvos, artimos spalvos kodui 
13-6009 TP pagal PANTONE TEXTILE spalvų katalogą, medvilninio audinio, atitinkančio lentelėje pateiktus reikalavimus.
lentelė
AUDINIO TECHNINĖS CHARAKTERISTIKOS

	Eil.
Nr.
	Rodiklio pavadinimas, dimensija
	Rodiklio reikšmė 
	Bandymo metodo žymuo

	1.
	Pluoštinė sudėtis, 
	100 CO
	nurodyti

	2.
	Paviršinis tankis, g/m2
	175 (+20; -5)
	LST ISO 3801 (ISO 3801) arba lygiavertis

	3.
	Didžiausioji jėga, N
	 450
	LST EN ISO 13934-1 (ISO 13934-1) arba lygiavertis

	4.
	Audinio polinkis pūkuotis ir pumpuruotis (prie 2000 sūkių), laipsniai
	> 3
	LST EN ISO 12945-2 (ISO 12945-2) arba lygiavertis

	5.
	Matmenų pokytis po skalbimo*,  
	ne daugiau ± 5
	LST EN ISO 5077 (ISO 5077) arba lygiavertis

	6.
	Nusidažymo atsparumas, balai
	
	

	6.1.
	skalbimui* prie 60º C
	 4
	LST EN ISO 105-C06 (ISO 105-C06) arba lygiavertis

	6.2.
	sausai trinčiai
	 4
	LST EN ISO 105-X12 (ISO 105-X12) arba lygiavertis

	6.3.
	šlapiai trinčiai
	> 3
	LST EN ISO 105-X12 (ISO 105-X12) arba lygiavertis

	6.4.
	prakaitui 
	 4
	LST EN ISO 105-E04 (ISO 105-E04) arba lygiavertis

	7.
	Spalvų skirtumas**, ECMC
	≤ 2
	LST EN ISO 105-J03 (ISO 105-J03) arba lygiavertis


Pastabos: 
* Vertinimas atliekamas po 5 skalbimo ciklų pagal LST EN ISO 6330 (ISO 6330) arba lygiavertį standartą: skalbimo procedūra – 6N, džiovinimo būdas – F.
** Rodiklis ,,Spalvos skirtumas, ECMC“ reikalaujamas sutarties vykdymo metu ir nustato leidžiamą spalvos nukrypimą nuo suderinto darbinio pavyzdžio.

7. Komplekto gaminių matmenys:
7.1. paklodės – 215 × 150 ( 2) cm;
7.2. pagalvės užvalkalo – 70 × 70 ( 1) cm;
7.3. antklodės užvalkalo – 215 × 143 ( 2) cm;
8. Paklodė turi būti sukirpta iš vienos detalės.
9. Pagalvės užvalkalas turi būti su ne mažesniu kaip 25 cm pločio atlanku galinėje siūlėje. Pagalvės užvalkalą leidžiama siūti ne daugiau kaip iš dviejų detalių (sudūrimo siūlė šonuose).
10. Antklodės užvalkalas turi būti su ne mažesniu kaip 25 cm pločio atlanku galinėje siūlėje, angos plotis – 70 ( 5) cm. Antklodės užvalkalą leidžiama siūti ne daugiau kaip iš dviejų detalių (sudūrimo siūlė šonuose). Jokios išpjovos antklodės užvalkale neleidžiamos.
11. Komplekto vidinės siūlės turi būti dvigubos, uždaros (visi detalių kirptiniai kraštai turi būti įsiūti į siūlės vidų). Neleidžiami neapdirbti, kutuoti audinio kraštai. 
12.  Komplekto siuvimui turi būti naudojami audinio spalvos, armuoti poliesteriniai arba ne blogesnės kokybės siūlai. Siuvimo siūlų storis ir dygsnių tankumas turi užtikrinti siūlės stiprumą.
13. Komplekto pasiuvimas turi būti atliktas kokybiškai: negalimas siūlių suraukimas, iškreivinimas (siūlės plotis turi būti tolygus visame siūlės ilgyje), negalimi praleisti, sutankėję, išretėję ar neteisingai užveržti dygsniai, nutrūkę siuvimo siūlai, nepakankamas audinio suveržimas, siūlių irimas dėl nepadarytų ar netinkamai padarytų įtvirčių, audinio pažeidimas siuvimo mašinos adata ir pan.). Visų siūlių galai turi būti užtvirtinti.
14. Atspalviai tarp komplekto gaminių ar jų atskirų detalių neleidžiami.
15. Komplektas turi būti išlygintas, be sutepimų, be siūlgalių ir kitų technologinio proceso liekanų.

III SKYRIUS
DARBINIŲ PAVYZDŽIŲ TVIRTINIMAS
16. Sudarius sutartį, derinami ir tvirtinami darbiniai pavyzdžiai.
17. Darbinio pavyzdžio tvirtinimui pristatomi:
17.1. du identiški komplektai;
17.2. priežiūros instrukcija suderinimui (ji turės būti pridėta prie kiekvieno komplekto);
17.3. komplekto techninis aprašas (su komplekto siuvime panaudotų medžiagų charakteristikomis ir pavyzdžiais).
18. Esant poreikiui derinimo metu komplekto gaminių matmenys, siuvimo technologija ir pan. gali būti tikslinami.
19. Masinę gamybą leidžiama pradėti tik patvirtinus darbinius pavyzdžius.

IV SKYRIUS
KOMPLEKTŲ ŽENKLINIMAS IR PAKAVIMAS
20. Komplekto ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus.
21. Prie kiekvieno komplekto gaminio turi būti prisiūta ženklinimo juostelė, kurioje nurodoma:
21.1.  tiekėjo pavadinimas arba prekių ženklas;
21.2.  gamintojo pavadinimas arba prekių ženklas (jei nesutampa su tiekėju);
21.3.  komplekto pavadinimas (turi atitikti nurodytą sutartyje);
21.4.  pluoštinė sudėtis; 
21.5.  sutarties data ir numeris;
21.6.  prekės partijos ir siuntos indeksas;
21.7.  pagaminimo data;
21.8.  priežiūros ženklų simboliai (pagal LST EN ISO 3758 (ISO 3758) arba lygiavertį standartą);
21.9.  užrašas „Pagaminta Lietuvos kariuomenei“.
22. Ženklinimo juostelėje papildomai gali būti nurodyta ir kita informacija, kurią, gamintojo nuomone, turėtų žinoti kiekvienas vartotojas. 
23. Ženklinimo juostelės turi būti pagamintos iš atlasinės juostelės arba lygiavertės. Informacija ženklinimo juostelėje turi būti lengvai įskaitoma visą komplekto naudojimo laiką.
24. Komplekto gaminių ženklinimo juostelėje turi būti nurodytas skalbimas automatinėmis skalbimo mašinomis (temperatūra ne mažiau 60 ºC) ir būgninis džiovinimas.
25. Kiekvienas komplektas ženklinamas etikete, kurioje nurodoma:
25.1. tiekėjo pavadinimas arba prekių ženklas;
25.2. gamintojo pavadinimas arba prekių ženklas (jei nesutampa su tiekėju);
25.3. importuotoms prekėms – nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
25.4. komplekto pavadinimas (turi atitikti nurodytą sutartyje);
25.5. sutarties data ir numeris;
25.6. prekės partijos ir siuntos indeksas; 
25.7. pagaminimo data;
25.8. Lietuvos kariuomenės suteiktas NSN kodas. 
26. Etiketė turi būti patikimai pritvirtinta, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją. Etiketės tvirtinimo vieta turi būti parinkta taip, kad būtų galima lengvai perskaityti etiketę, esant supakuotam komplektui polietileniniame maišelyje.
27. Komplektai pakuojami individualiai į polietileninius maišus ir sudedami į tvirtas (atsparias ilgam sandėliavimui ir daugkartiniams pervežimams) kartonines dėžes šalių suderintais kiekiais. Kartoninės dėžės su komplektais svoris turi būti ne didesnis kaip 10 kg. Kiekviena kartoninė dėžė turi būti paženklinta tokiais ryškiai matomais rekvizitais:
27.1.  tiekėjo pavadinimas arba prekių ženklas;
27.2.  gamintojo pavadinimas arba prekių ženklas (jei nesutampa su tiekėju);
27.3.  importuotoms prekėms – nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
27.4.  komplekto pavadinimas (turi atitikti nurodytą sutartyje);
27.5.  kiekis;
27.6. sutarties data ir numeris;
27.7. prekės partijos ir siuntos indeksas;
27.8. pagaminimo data;
27.9. Lietuvos kariuomenės suteiktas NSN kodas.
28. Gaminio pakuotės turi atitikti minimalius aplinkos apsaugos kriterijus, nurodytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 2 priedo II skyriuje „Pakuotės“.
V SKYRIUS
GAMINIŲ PRIĖMIMAS
29. Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu ir jai pateikiama prekės atitikties deklaracija pagal LST EN ISO/IEC 17050-1 (ISO/IEC 17050-1) formą A.2 arba lygiaverčio standarto pavyzdį.
30. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.

